Na temelju Zakona o radu (NN 93/14), članka 24. Temeljnog kolektivnog ugovora za službenike i namještenike u javnim službama (NN br. 128/17) i članka 21. Statuta Javne ustanove “Park prirode Velebit”, a po pribavljenoj prethodnoj suglasnosti Ministarstva zaštite okoliša i energetike, KLASA: 112-01/18-01/06, URBROJ: 517-03-1-1-18-29 od 22. veljače 2018. godine, ravnateljica Javne ustanove „Park prirode Velebit“ raspisuje:

JAVNI NATJEČAJ

za popunu radnog mjesta **stručni referent - vodič** u Cerovačkim špiljama na određeno vrijeme od 01. travnja 2018. – 1.studenog 2018. zavisno o potrebama posla

– 3 izvršitelja/ica m/ž

Uvjeti:

         - SSS struke ekonomskog, turističkog, društvenog smjera ili drugog odgovarajućeg smjera

         - poznavanje rada na računalu (MS Office)

         - poznavanje dva strana jezika od kojih jedan mora biti  razina B2-C1 u razumijevanju i

           govorenju dok drugi može biti razina B1 u razumijevanju i govorenju (engleski, njemački,

           talijanski, francuski, bilo koja kombinacija ovih jezika ima prednost)

         - izvrsne komunikacijske vještine

         - biti sposoban pričati pred grupom ljudi slobodno i opušteno

         - vještine dobrog domaćina i prezentatora

         - vozačka dozvola (ili uvjerenje da će na drugi način biti u mogućnosti dolaziti na posao)

Poslovni zadaci: turistička vođenja posjetitelja u Donju i Gornju Cerovačku špilju, informiranje posjetitelja o turističkim, prirodnim i kulturnim sadržajima Parka prirode “Velebit“, održavanje radnog prostora, prodaja ulaznica i suvenira.

Uz prijavu kandidati trebaju priložiti:

         - životopis i zamolbu

         - presliku osobne iskaznice

         - presliku domovnice

         - dokaz o stečenoj stručnoj spremi

         - dokaz ili izjava o znanju najmanje jednog jezika

         - uvjerenje o nekažnjavanju nadležnog suda (ne starije od 2 mjeseca)

U zamolbi je potrebno navesti osobne podatke podnositelja prijave (osobno ime, datum i mjesto rođenja, adresa stanovanja, broj telefona te po mogućnosti adresu elektroničke pošte).

Sa kandidatima koji su zadovoljili formalne uvjete natječaja, provjera radnih i stručnih sposobnosti provest će se razgovorom, a po potrebi i testiranjem.   
Ako kandidat ne pristupi razgovoru, smatrat će se da je povukao prijavu na javni natječaj.

O vremenu razgovora kandidati će biti obavješteni putem službene web-stranice javne ustanove: [www.pp-velebit.hr](http://www.velebit.hr/).

Rok za podnošenje prijava je 8 (osam) dana od dana objave natječaja u Narodnim novinama.

Prijave s naznakom „**Ne otvaraj – natječaj za popunu radnog mjesta stručni referent - vodič**“, dostavljaju se na adresu Javna ustanova „Park prirode Velebit“ Kaniža Gospićka 4b, 53000 Gospić.

Za kandidata/kinju koji ne pristupi testiranju smatra se da je odustao od kandidature za radno mjesto.

Nepotpune i nepravodobne prijave neće se razmatrati.

O rezultatima natječaja kandidati će biti obavješteni pisanim putem u zakonskom roku.

Svi ugovori o radu sklapaju se s izabranim kandidatima na određeno vrijeme zbog povećanog opsega poslova u turističkoj sezoni 2018. s probnim radom u trajanju od mjesec dana, sa danom početka rada u periodu od 01.04.2018.g. odnosno prema potrebama posla, a zaključno najkasnije do 01.11.2018.g., sve sukladno internoj odluci Ustanove te javnoj objavi rezultata predmetnog natječaja na web stranicama Ustanove ([www.pp-velebit.hr](http://www.np-plitvicka-jezera.hr/)).

JU „Park prirode Velebit“ zadržava pravo poništenja natječaja.

KLASA: 112-03/18-01/01                                          ravnateljica

URBROJ: 2125/17-01-18-03                                        Ivana Maras, dipl. ing.

Gospić, 9. ožujka 2018. godine